Oficiālais Vēstnesis L 009 , 15/01/2004 Lpp. 0032 - 0035



Eiropas Centrālās bankas Lēmums (2003. gada 18. decembris), ar kuru nosaka noteikumus un nosacījumus Eiropas Centrālās bankas kapitāla daļu nodošanai valstu centrālo banku starpā un apmaksātā kapitāla korigēšanai (ECB/2003/20) (2004/46/EK) EIROPAS CENTRĀLĀS BANKAS PADOME, ņemot vērā Eiropas Centrālo banku sistēmas un Eiropas Centrālās bankas statūtus un jo īpaši to 28.5. pantu, tā kā 1) sakarā ar valstu centrālajām bankām (VCB) piemērojamā Eiropas Centrālās bankas (ECB) kapitāla parakstīšanas atslēgas īpatsvara (turpmāk tekstā attiecīgi — "kapitāla atslēgas īpatsvars" un "kapitāla atslēga") koriģēšanu, kas noteikta 2003. gada 18. decembra Lēmumā ECB/2003/17 par valstu centrālo banku procentuālo daļu Eiropas Centrālās bankas kapitāla parakstīšanas atslēgā [1], Padomei ir jāparedz noteikumi un nosacījumi kapitāla daļu nodošanai VCB starpā, lai nodrošinātu to, ka šīs daļas atbilst izdarītajām korekcijām; 2) 2003. gada 18. decembra Lēmums ECB/2003/18, ar kuru nosaka pasākumus, kas vajadzīgi Eiropas Centrālās bankas kapitāla apmaksai, kuru veic iesaistītās valstu centrālās bankas [2], nosaka, kādā veidā un kādā apmērā to dalībvalstu VCB, kas ieviesušas euro, (turpmāk tekstā — "iesaistītās VCB") apmaksā ECB kapitālu, ņemot vērā koriģēto kapitāla atslēgu; 2003. gada 18. decembra Lēmums ECB/2003/19, ar kuru nosaka pasākumus, kas vajadzīgi Eiropas Centrālās bankas kapitāla apmaksai, kuru veic neiesaistītās valstu centrālās bankas [3], nosaka procentuālo daļu, ko 2004. gada 1. janvārī apmaksā to dalībvalstu VCB, kas nav ieviesušas euro, (turpmāk tekstā — "neiesaistītās VCB"), ņemot vērā koriģēto kapitāla atslēgu; 3) iesaistītās VCB ir apmaksājušas savas daļas ECB parakstītajā kapitālā saskaņā ar Lēmumu ECB/1998/2 [4] un, Bank of Greece gadījumā, saskaņā ar Lēmuma ECB/2000/14 2.pantu un Lēmumu ECB/1998/14 [5]. Ņemot to vērā, Lēmuma ECB/2003/18 [6] 2. pants nosaka to, ka vai nu iesaistītā VCB pārskaita papildu summu ECB, vai arī ECB pārskaita attiecīgu summu atpakaļ iesaistītajai VCB, lai panāktu atbilstību Lēmuma ECB/2003/18 1. panta tabulā norādītajām summām. Tāpat neiesaistītās VCB ir apmaksājušas savas daļas ECB parakstītajā kapitālā saskaņā ar Lēmumu ECB/1998/14. Ņemot to vērā, Lēmuma ECB/2003/19 2. pants nosaka to, ka vai nu neiesaistītā VCB pārskaita papildu summu ECB, vai arī ECB pārskaita attiecīgu summu atpakaļ neiesaistītajai VCB, lai panāktu atbilstību Lēmuma ECB/2003/19 1. panta tabulā norādītajām summām, IR PIEŅĒMUSI ŠO LĒMUMU. 1. pants Kapitāla daļu nodošana Ņemot vērā ECB kapitāla daļu, kuru katra VCB būs parakstījusi 2003. gada 31. decembrī, un ECB kapitāla daļu, kuru katra VCB 2004. gada 1. janvārī parakstīs atbilstoši kapitāla atslēgas īpatsvara korekcijai, kas norādīta Lēmuma ECB/2003/17 2. pantā, kapitāla daļas VCB cita citai nodod, izmantojot pārskaitījumus uz ECB un no ECB, lai nodrošinātu to, ka kapitāla daļu sadalījums 2004. gada 1. janvārī atbilst koriģētajam īpatsvaram. Katra VCB, pamatojoties uz šo pantu un nepiemērojot citas formalitātes vai tiesību aktus, 2004. gada 1. janvārī nodod vai saņem ECB parakstītā kapitāla daļu, kas pretī tās nosaukumam norādīta šī lēmuma I pielikuma tabulas ceturtajā ailē, kurā "+" nozīmē kapitāla daļu, ko ECB nodod VCB, un "−" nozīmē kapitāla daļu, ko VCB nodod ECB. 2. pants Apmaksātā kapitāla koriģēšana 1. Ņemot vērā ECB kapitālu, ko VCB apmaksājušas, un ECB kapitālu, kas VCB jāapmaksā 2004. gada 1. janvārī saskaņā ar Lēmuma ECB/2003/18 1. pantu — iesaistītajām VCB, bet saskaņā ar Lēmuma ECB/2003/19 1. pantu — neiesaistītajām VCB, katra VCB 2004. gada 2. janvārī pārskaita vai saņem neto summu (izteiktu euro), kas pretī tās nosaukumam norādīta šī lēmuma II pielikuma tabulas ceturtajā ailē, kurā "+" nozīmē summu, ko VCB pārskaita ECB, un "−" nozīmē summu, ko ECB pārskaita šai VCB. 2. 2004. gada 2. janvārī ECB un tās VCB, uz kurām attiecas pienākums pārskaitīt summas saskaņā ar 1. punktu, katra atsevišķi par laikposmu no 2004. gada 1. janvāra līdz 2004. gada 2. janvārim pārskaita procentu maksājumus par summām, kas pienākas no ECB un šīm VCB saskaņā ar 1. punktu. Šo procentu maksājumu pārskaitītāji un saņēmēji ir to summu pārskaitītāji un saņēmēji, attiecībā uz kurām uzkrājušies procenti. 3. pants Vispārīgi noteikumi 1. Pārskaitījumus, kas norādīti 2. pantā, veic, izmantojot Visas Eiropas automatizēto reālā laika bruto norēķinu sistēmu (TARGET). 2. Saskaņā ar 2. panta 2. punktu uzkrātos procentus aprēķina katru dienu, izmantojot faktisko 360 dienu aprēķināšanas metodi, pēc likmes, kas atbilst galējai procentu likmei, kuru Eiropas Centrālo banku sistēma izmantojusi tās jaunākajā galvenajā refinansēšanas operācijā. 3. ECB un tās VCB, uz kurām attiecas pienākums veikt pārskaitījumus saskaņā ar 2. pantu, dod pienācīgus norādījumus, kas vajadzīgi, lai pārskaitījumus veiktu laikus. 4. pants Nobeiguma noteikumi 1. Šis lēmums stājas spēkā 2003. gada 19. decembrī. 2. Šo lēmumu publicēs Eiropas Savienības Oficiālajā Vēstnesī. Frankfurtē pie Mainas, 2003. gada 18. decembrī ECB Padomes vārdā — Jean-Claude Trichet [1] OV L 9, 15.1.2004., 27. lpp. [2] OV L 9, 15.1.2004., 29. lpp. [3] OV L 9, 15.1.2004., 31. lpp. [4] OV L 8, 14.01.1999., 33. lpp. [5] OV L 336, 30.12.2000., 110. lpp. [6] OV L 110, 28.04.1999., 33. lpp. -------------------------------------------------- I PIELIKUMS VCB PARAKSTĪTAIS KAPITĀLS VCB | Daļa, kas parakstīta 2003. gada 31. decembrī, (EUR) | Daļa, kas parakstīta 2004. gada 1. janvārī, (EUR) | Nododamā daļa (EUR) | Nationale Bank van België/Banque Nationale de Belgique | 143290000 | 141485000 | - 1805000 | Deutsche Bundesbank | 1224675000 | 1170200000 | - 54475000 | Bank of Greece | 102820000 | 108070000 | + 5250000 | Banco de España | 444675000 | 439005000 | - 5670000 | Banque de France | 841685000 | 825875000 | - 15810000 | Central Bank and Financial Services Authority of Ireland | 42480000 | 51270000 | + 8790000 | Banca d'Italia | 744750000 | 728630000 | - 16120000 | Banque centrale du Luxembourg | 7460000 | 8540000 | + 1080000 | De Nederlandsche Bank | 213900000 | 221615000 | + 7715000 | Österreichische Nationalbank | 117970000 | 115095000 | - 2875000 | Banco de Portugal | 96160000 | 100645000 | + 4485000 | Suomen Pankki | 69850000 | 71490000 | + 1640000 | Danmarks Nationalbank | 83545000 | 86080000 | + 2535000 | Sveriges Riksbank | 132685000 | 133180000 | + 495000 | Bank of England | 734055000 | 798820000 | + 64765000 | Kopā: | 5000000000 | 5000000000 | 0 | -------------------------------------------------- II PIELIKUMS VCB APMAKSĀTAIS KAPITĀLS VCB | Daļa, kas apmaksāta 2003. gada 31. decembrī, (EUR) | Daļa, kas apmaksāta 2004. gada 1. janvārī, (EUR) | Pārskaitījuma summa (EUR) | Nationale Bank van België/Banque Nationale de Belgique | 143290000 | 141485000 | - 1805000 | Deutsche Bundesbank | 1224675000 | 1170200000 | - 54475000 | Bank of Greece | 102820000 | 108070000 | + 5250000 | Banco de España | 444675000 | 439005000 | - 5670000 | Banque de France | 841685000 | 825875000 | - 15810000 | Central Bank and Financial Services Authority of Ireland | 42480000 | 51270000 | + 8790000 | Banca d'Italia | 744750000 | 728630000 | - 16120000 | Banque centrale du Luxembourg | 7460000 | 8540000 | + 1080000 | De Nederlandsche Bank | 213900000 | 221615000 | + 7715000 | Österreichische Nationalbank | 117970000 | 115095000 | - 2875000 | Banco de Portugal | 96160000 | 100645000 | + 4485000 | Suomen Pankki | 69850000 | 71490000 | + 1640000 | Danmarks Nationalbank | 4177250 | 4304000 | + 126750 | Sveriges Riksbank | 6634250 | 6659000 | + 24750 | Bank of England | 36702750 | 39941000 | + 3238250 | Kopā: | 4097229250 | 4032824000 | - 64405250 | --------------------------------------------------